VI PRAEFATIO. 



In teslis heliciformibus a me descriplis diamelrum majorem, 

 minorem et altitudinem indicavi, illum meliens a parte antica 

 aperturae (incluso peristomate) ad punctum peripheriae anfractus 

 ultimi illi oppositum; diameter minor mihi est dimensio testae 

 angulura rectum cum illo formans; altitudinem in his mensus sum 

 a vertice ad basin axis (nec ad basin aperturae). — In testis buH- 

 miformibus longitudinem indicavi et diametrum, illam metiens a 

 vertice ad basin aperturae (incl. perist.), diametrum autem nomi- 

 navi lineam suturae subparallelam, a peristomatis margine supero 

 usque ad convexitatem oppositam anfractus ultimi. — In testis 

 fusiformibus plerumque locum indicavi, quo diametrum maximum, 

 cum axi angulum rectum formantem, mensus sum: vel in medio 

 lestae vel in anfractu penultimo, elc. 



Terminologia in describendis testis usus sum ab 0. F. MUller 

 primum exactius adhibita et a Rossmassler (Iconogr. l. p. 26 — 

 38.) optime exposita. 



Quidquid de speciebus hodie parum vel omnino non cognitis 

 tempus mihi docuerit, serius in supplemento Tibi proponam. 



Praemissis his paucis librum Tibi trado, benevole lector, 

 orans, difficultatum sis memor, quae in elaborando ejusmodi 

 opere superandae fuerunt, et mendis vel erroribus indulgeas, 

 quibus Monographiam meam haud expertem esse persuasus sum. 



Cassellae, mense Augusti 1847. 



I^. Pfeiffer, Dr. 



